นิส

| นิส Ville de Nice |
| --- | --- |
ทิวทัศน์ของเมืองนิส
   ธง ตราอาร์ม
คำขวัญ: Nicæa civitas fidelissima (ละติน: นิส, เมืองที่น่าเชื่อถือที่สุด)
ตำแหน่งของนิสในประเทศฝรั่งเศส 43°42′10″N 7°16′09″E﻿ / ﻿43.70278°N 7.26917°E﻿ / 43.70278; 7.26917
ประเทศ: ฝรั่งเศส
แคว้น: พรอว็องซาลป์-โกตดาซูร์
จังหวัด: อาลป์-มารีตีม
เขต: นิส
อำเภอ: นิส-1, 2, 3,  4, 5, 6, 7, 8 และ 9
สหเทศบาล: Métropole Nice Côte d'Azur
การปกครอง
 • นายกเทศมนตรี (2020–2026) : คริสตีย็อง เอสโตรซี
พื้นที่1: 71.92 ตร.กม. (27.77 ตร.ไมล์)
 • รวมปริมณฑล (2007): 2,268 ตร.กม. (876 ตร.ไมล์)
ประชากร (ม.ค. 2018)2: 341,032 คน
 • อันดับ: อันดับ 5 ในฝรั่งเศส
 • ความหนาแน่น: 4,700 คน/ตร.กม. (12,000 คน/ตร.ไมล์)
 • เขตเมือง (2016): 1,006,402 คน
 • รวมปริมณฑล (2007): 1,197,751 คน
 • ความหนาแน่นรวมปริมณฑล: 530 คน/ตร.กม. (1,400 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 06088 /
สูงจากระดับน้ำทะเล: 0–520 m (0–1,706 ft)
เว็บไซต์: www.nice.fr
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
นิส (ฝรั่งเศส: Nice ออกเสียง: [nis];  อุตซิตา (ภาษาถิ่นนิส): Niça หรือ Nissa ออกเสียง: [ˈnisa] ; อิตาลี: Nizza ออกเสียง: [ˈnittsa]) เป็นเขตเมืองที่มีประชากรมากที่สุดเป็นอันดับ 7 ในฝรั่งเศส และเป็นเมืองหลักของจังหวัดอาลป์-มารีตีม มีพื้นที่ 744 ตร.กม. (287 ตารางไมล์) เขตมหานครของเมืองนิสขยายออกไปนอกเขตบริหารของเมืองโดยมีประชากรเกือบ 1 ล้านคน นิสตั้งอยู่ในโกตดาซูร์ (ฝรั่งเศส: Côte d'Azur) หรือเป็นที่รู้จักในชื่อภาษาอังกฤษว่า เฟรนช์ริวีเอรา (อังกฤษ: French Riviera) บนชายฝั่งตะวันออกเฉียงใต้ของฝรั่งเศสริมทะเลเมดิเตอร์เรเนียนและบริเวณเชิงเทือกเขาแอลป์ เมืองนิสเป็นเมืองที่ใหญ่เป็นอันดับสองในแคว้นพรอว็องซาลป์-โกตดาซูร์ รองจากมาร์แซย์ และเป็นเมืองใหญ่อันดับสองของประเทศบนชายฝั่งทะเลเมดิเตอร์เรเนียน เมืองนิสอยู่ห่างจากอาณาเขตของราชรัฐโมนาโกประมาณ 13 กิโลเมตร (8.1 ไมล์) และห่างจากชายแดนฝรั่งเศส-อิตาลี 30 กิโลเมตร (19 ไมล์)  ท่าอากาศยานนิสโกตดาซูร์ เป็นจุดเชื่อมต่อการเดินทางของภูมิภาค
เมืองนี้มีสมญานามว่า Nice la Belle (Nissa La Bella ในภาษาถิ่นอุตซิตา) ซึ่งแปลว่า "นิสที่งดงาม" ซึ่งเป็นชื่อเพลงประจำเมืองนิส (ที่ไม่เป็นทางการ) ประพันธ์ขึ้นในปี ค.ศ. 1912 โดย แมนิกา รงเดย์ลิ (ฝรั่งเศส: Menica Rondelly)  พื้นที่ตั้งของนิสในปัจจุบันมีแหล่งโบราณสถาน เตร์รา อามาตา (อิตาลี: Terra Amata) ซึ่งเป็นสถานที่แสดงหลักฐานการใช้ไฟในยุคแรก ๆ เมื่อ 380,000 ปีก่อน  ประมาณ 350 ปีก่อนคริสตกาล ชาวกรีกในเมืองมาร์แซย์ได้ตั้งถิ่นฐานถาวรและเรียกที่นี่ว่า นิไกอา (กรีกโบราณ: Νῑ́καια) ซึ่งตั้งตามชื่อของ นิเก (กรีกโบราณ: Νῑ́κη, ออกเสียง: [nǐː.kɛː]; อังกฤษ: Nike (ไนกี)) ซึ่งเป็นเทพีแห่งชัยชนะ เมืองนี้มีการเปลี่ยนแปลงผู้ครอบครองหลายครั้ง ด้วยตำแหน่งที่ตั้งและการเป็นท่าเรือซึ่งมีส่วนสำคัญต่อความแข็งแกร่งทางยุทธศาสตร์ทางทะเล เป็นเวลาหลายศตวรรษที่เมืองเป็นส่วนหนึ่งของอาณาจักรแห่งซาวอย และตกเป็นส่วนหนึ่งของฝรั่งเศสระหว่างปี พ.ศ. 2335 ถึง พ.ศ. 2358 หลังจากนั้นกลายเป็นเมืองในราชอาณาจักรปีเยมอนเต-ซาร์ดิเนีย จนกระทั่งฝรั่งเศสได้ผนวกเป็นดินแดนส่วนหนึ่งอีกครั้งในปี พ.ศ. 2403
สภาพแวดล้อมทางธรรมชาติของบริเวณเมืองนิส และภูมิอากาศอบอุ่นแบบเมดิเตอร์เรเนียนได้รับความสนใจจากชนชั้นสูงของอังกฤษในช่วงครึ่งหลังของคริสต์ศตวรรษที่ 18 เมื่อมีครอบครัวชนชั้นสูงจำนวนมากใช้เวลาในช่วงฤดูหนาวที่เมืองนี้ ต่อมาในปี พ.ศ. 2474 ทางเดินริมทะเลหลักของเมืองได้รับการปรับปรุงและได้รับการตั้งชื่อว่า Promenade des Anglais ("ทางเดินของอังกฤษ") เพื่อเป็นที่ระลึกถึงผู้เดินทางมาพักผ่อนเหล่านั้น ซึ่งรวมถึง เฮนรี คาเวนดิช (Henry Cavendish) ผู้ค้นพบแก๊สไฮโดรเจน และพระราชินีวิคตอเรีย พร้อมกับพระเจ้าเอ็ดเวิร์ดที่เจ็ด ที่ใช้เวลาในช่วงฤดูหนาวที่เมืองนิส
เมืองมีจำนวนโรงแรมมากเป็นอันดับสองของฝรั่งเศส และเป็นหนึ่งในเมืองที่มีผู้มาเยือนมากที่สุดโดยมีนักท่องเที่ยว 4 ล้านคนทุกปี นอกจากนี้ยังมีสนามบินที่พลุกพล่านที่สุดเป็นอันดับสามในฝรั่งเศส รองจากสนามบินหลักในปารีสสองแห่ง นิสยังเป็นเมืองหลวงของแคว้นในยุคกลาง กงเต เดอ นิส (ฝรั่งเศส: Comté de Nice)